open-index/open-wikipedia-markdown huggingface dataset:
Тераписка масажа

мини|333x333пкс|Тераписка масажа
**Тераписката масажа** е масажа која се користи за лекување на разни повреди и заболувања на ткива или органи. Таа е најстариот и наједноставниот начин на лекување. Во традиционалните култури, особено на Истокот, масажата се користи во секојдневниот живот на луѓето од сите возрасти. 

## Поделба
Масажата се дели според:  

* видот 
* целта 

Постојат неколку видови на масажи и истите можат да се изведуваат рачно (мануелно) или со апарат: 

* рачна масажа 
* рефлексо масажа 
* Масажа шиацу 
* лимфна дренажа 
* вибрациона масажа 
* подводна масажа 
* ултразвучна масажа 
* инфразвучна масажа  
* масажа со комбиниран притисок 

Според целта масажата се дели на: 

* тераписка 
* спортска 
* хигиенско-козметичка (релакс) 

## Терминологија
Честопати терминот тераписка масажа се поврзува со терминот терапевтска масажа, што е погрешно, или дека тераписката масажа е посебен вид, која се изведува силно или е болна, итн. Тераписката масажа не е посебен вид на масажа, туку се изведува како класична масажа и е наменета за третман на разни болести на ткивата и органите, за да се намали болката или напнатоста во мускулите. 

## Делување
За да се постигне вистинскиот ефект, треба да се направи една серија масажи (од 5-10 масажи). Можат да се направат секој ден или секој втор ден. Ефектот што го добиваме на крајот на серијата е подобрување на крвната циркулација, лимфната циркулација и релаксација односно опуштање на мускулите. Освен тоа, масажата има позитивен ефект врз метаболизмот, ја враќа нарушената рамнотежата на хормоните, ја подобрува оксигенација на ткивата и има благопријатен ефект врз нервниот систем. 

Масажата е дел од физикалната терапија. Таа претставува симптоматски тип на лечење и се користи во тек на процесот на рехабилитација на повредени и болни лица, најчесто во комбинација со други методи на физикална терапија (електротерапија, кинезитерапија, хидротерапија, термотерапија). 

Масажата има позитивен тераписки ефект. Таа опушта, а опуштеноста е благопријатна за нашето физичко, физиолошко и општо здравје. Таа им помага на сите органски системи во телото да оптимално ги извршуваат своите задачи и да останат во меѓусебна рамнотежа. Масажата е корисна како превентивна мерка, но и како помошно средство во лекувањето на многу здравствени проблеми. 

Масажата е еден од начините за нега на тело и здрав начин на живот. 

## Наводи

## Литература

* Масажа-Викторија Џордан Стоун и Боб Шел 
* Масажа пат до здравјето и уживањето - Розана Сонато 
* Основи на масажа - Зведана Милетиќ, Синиша Зориќ 

## Надворешни врски

* Дали е масажата луксуз или лек за нашето тело? 
* Со масажа против „портокал кожа“ 
* Добар проток на лимфата за добро здравје 
* Дејство на масажата врз ендокриниот систем 
* Дејство на масажата врз ендокриниот систем 
* Дејство на масажата врз нервниот систем 
Категорија:Масажа
Категорија:Алтернативна медицина
Гробјани Рид (Мородвис)

**Гробјани Рид** — археолошко наоѓалиште во кочанското село Мородвис. Претставува средновековен објект и некропола. Над јужната периферија од селото се издига рид на чиј врв е сместена современата некропола. Во подножјето на југозападната страна се пронајдени остатоци од недефинирана архитектура од камен и кал, како и погребувања врамени и покриени со камени плочи. Подвижниот материјал се состои од фрагментирани керамички садови и монети карактеристични за XII-XIV век.

## Поврзано
*Градиште — утврдена населба од доцноантичкото време и средниот век;
*Морозвизд — доцноантички и средновековен комплекс на повеќе наоѓалишта;
*Мородвис;
*Список на археолошки наоѓалишта во Кочанско;
*Список на средновековни некрополи во Македонија;

## Наводи

Категорија:Мородвис
Бавчалак (Кочани)

**Бавчалак** — археолошко наоѓалиште во градот Кочани. Претставува доцносредновековна некропола. На околу 2&nbsp;км северно од градот, на левиот брег на Кочанска Река, во местото кај водениците се забележуваат гробни конструкции од камени плочи со насоченост север-југ. Кај главата и нозете на покојникот има вертикално поставени камења. По површината на теренот се среќаваат фрагменти од глеѓосани керамички садови.

## Поврзано
*Алењак — некропола од железното време;
*Барутница — населба од римското време;
*Влашки Ливади - Влашки Бунар — доцносредновековна населба;
*Горица — населба од железното и римското време;
*Гропче — средновековна некропола;
*Кругот на Касарните — некропола од римското време;
*Раечки Рид — населба од доцноантичкото време;
*Стари Лозја - Лукобија — некропола од римското време;
*Тикишински Лозја — некропола од железното време;
*Трештена Скала — осамен наод од бронзеното време;
*Цигански Рид — средновековна некропола;
*Црница — некропола од римското време;
*Шилести Рид — градиште и некропола од доцноантичкото време;
*Кочани;
*Список на археолошки наоѓалишта во Кочанско;
*Список на средновековни некрополи во Македонија;

## Наводи

Категорија:Кочани
Црквиште (Оризари)

**Црквиште** или **Крушарски Рид** — археолошко наоѓалиште во кочанската населба Оризари. Претставува средновековна некропола. На северната страна на населбата, до куќата на Р. Каранфилова, источно од патот до нивата на Ј. Стојков и западно до дворот на А. Атанасов се откриени повеќе гробови градени од камени плочи. При проширувањето на тогаш селскиот пат, земјоделецот Р. Иванов открил редок средновековен наод - депо, што се чувал во Музејот на Македонија. На овој простор во 1959 година Народниот музеј во Штип извршил ископување со што се откриени повеќе гробови градени од камени плочи, со правец исток-запад. Во нив, покрај остатоци од скелетите, имало и многу бројни археолошки наоди, претежно женски накит. Наодите се чуваат во Музејот на Македонија.

## Поврзано
*Бела Црква — доцносредновековна црква;
*Затселиште — населба од железното и римското време;
*Јаловец — старохристијанска црква;
*Куново - Чуки — некропола — тумули од железното и доцноантичкото време;
*Куново — населба од римското време;
*Селиште — населба од железното и римското време;
*Сланец — населба од доцноантичкото време;
*Соколовско Маало — населба од доцноантичкото време; 
*Топлак — населба од неолитското време; 
*Цигански Рид — населба од неолитското, железното и римското време;  
*Црна Црква — средновековна црква со некропола;  
*Оризари;
*Список на археолошки наоѓалишта во Кочанско;
*Список на средновековни некрополи во Македонија;

## Наводи

Категорија:Оризари (Кочанско)
Црна Црква (Оризари)

**Црна Црква** — археолошко наоѓалиште во кочанската населба Оризари. Претставува средновековна црква со некропола. Се наоѓа на 2&nbsp;км северно од маалото Витоша на Горно Оризари, на карпа испуштена над левиот брег на Оризарска Река, се гледаат остатоци од темели на мала црквичка, со димензии од 7 × 12&nbsp;м, и гробови распоредени јужно и западно од неа.

## Поврзано
*Бела Црква — доцносредновековна црква;
*Затселиште — населба од железното и римското време;
*Јаловец — старохристијанска црква;
*Куново - Чуки — некропола — тумули од железното и доцноантичкото време;
*Куново — населба од римското време;
*Селиште — населба од железното и римското време;
*Сланец — населба од доцноантичкото време;
*Соколовско Маало — населба од доцноантичкото време; 
*Топлак — населба од неолитското време; 
*Цигански Рид — населба од неолитското, железното и римското време;  
*Црквиште - Крушарски Рид — средновековна некропола;  
*Оризари;
*Список на археолошки наоѓалишта во Кочанско;
*Список на средновековни некрополи во Македонија.

## Наводи

Категорија:Оризари (Кочанско)
Луѓето кои одеа по тигровата опашка

**Луѓето кои одеа по тигровата опашка** (јапонски: 虎の尾を踏む男達) - јапонски филм од 1945 година, во режија на Акира Куросава. Главните улоги ги играат: Ханширо Ивај, Сусусму Фуџита и Кеничи Еномото.

## Синопсис
Дејствието на филмот се одвива во 1185. година, во времето кога семејството Хеике бори против семејството Минамото. По крвавата поморска битка во Тихиот Океан, Јошицуне Минамото ги победува непријателите, а преживеаните извршуваат самоубиство. Кога победникот Јошицуне пристигнува во Кјото, неговиот брат, шогунот Јоритомо им наредува на своите луѓе да го уапсат Јошицуне. Меѓутоа, Јошицуне бега со шест верни самураи на чело со Бенкеи и тие се упатуваат во земјата на неговиот единствен пријател Идехиро Фукивара. Во близината на границата, откако ја преминуваат шумата преправени во монаси, нивиот насмеан превозник Суруга открива дека тие се Јошицуне и шестмина самураи и им кажува дека храбриот Кагивара и неговите војници ги чекаат на границата, со намера да ги уапсат. Јошицуне се преправа во превозникот и Бенкеи мора да го убеди Кагивара дека тие се само шест монаси кои патуваат за да соберат прилози за изградба на големиот храм во Кјото.

## Наводи

Категорија:Филмови на Акира Куросава
Категорија:Филмови со Кеничи Еномото
Категорија:Филмови со Сусусму Фуџита
Категорија:Филмови со Ханширо Ивај
Категорија:Јапонски филмови
Категорија:Црно-бели филмови
Категорија:Филмови чие дејствие се одвива во Јапонија
Категорија:Филмови од 1945 година
Категорија:Филмови на јапонски јазик
Категорија:Филмови од 1952 година
Учебна година

**Учебна** или **академска година** е временскиот период кога една образовна институција одржува настава. Распоредот и начинот на кој е поделена учебната година зависи од етапата на образованието и од јуристидцијата каде се наоѓа образовната институција. Во Македонија, основното и средното образование имаат учебни години составени од две полугодија. Секое полугодие има две тримесечја. Високото образование во Македонија ја дели академската година на два семестри: летен и зимски.

Категорија:Образование
Вестхаузен

**Вестхаузен** може да се однесува на следниве места во Германија:

* Вестхаузен (Виртемберг) — општина во округот Осталб, Баден-Виртемберг
* Вестхаузен (Хилдбургхаузен) — општина во округот Хилдбургхаузен, Тирингија
* Вестхаузен (Гота) — село и поранешна општина во округот Гота, Тирингија
Нешвил (филм)

**Нешвил** (англиски: *Nashville*) - американски филм од 1975 година, во режија на Роберт Алтман (Robert Altman), по сценариото на Џоан Тјуксбери (Joan Tewkesbury). Главните улоги ги играат: Кит Карадин (Keith Carradine), Дејвид Аркин (David Arkin), Барбара Баксли (Barbara Baxley), Рони Блејкли (Ronee Blakley), Нед Бити (Ned Beatty), Карен Блек (Karen Black), Шели Дувал (Shelley Duvall), Џералдин Чаплин (Geraldine Chaplin), Мајкл Марфи (Michael Murphy) итн. „Нешвил“ се смета за еден од темелните американски филмови од 1970-тите и еден од најважните филмови на Алтман. Тој се одликува со повеќеслојна и сложена приказна, а снимен е во документаристички стил. Со употребата на дијалози што се преклопуваат, полуимпровизирани улоги, долги кадри и со вештата употреба на звукот, монтажата и камерата, Алтман успеал да создаде единствена слика на американското секојдневие во времето на Виетнамската војна и аферата „Вотергејт“ и да ја соопшти својата антивоена и општествена критика. Многу од глумците во филмот самите ги компонирале и ги отпеале своите песни, придонесувајќи за несекојдневниот реализам на филмот. „Нешвил“ бил номиниран за „Оскар“ во повеќе категории, но освоил само една награда (за најдобра песна).

## Синопсис
Во Нешвил пристигнуваат бројни ѕвезди кои треба да учествуваат на познатиот фестивал на кантри-музика. Меѓу нив е пејачката Барбара Џин (ја игра Блејкли), која веднаш по пристигнувањето на аеродромот колабира и завршува во болница. Во меѓувреме, низ градот е во тек кампањата на еден независен претседателски кандидат со радикална програма. Истовремено, во градот се наоѓа и новинарката на Би-Би-Си, Опал (ја игра Чаплин), која прави репортажа за фестивалот, но и за целокупната состојба. Кога излегува од болницата, Барбара Џин настапува на еден концертно почнува да се губи и го прекинува настапот. На крајот, таа настапува за време на митингот на претседателскиот кандидат, но тогаш еден човек од публиката пука во неа.

## Наводи

Категорија:Американски филмови
Категорија:Филмови на англиски јазик
Категорија:Филмови од 1975 година
Категорија:Музички филмови
Категорија:Филмови чие дејствие се одвива во Тенеси
Категорија:Филмови на Роберт Алтман
Категорија:Филмови со Кит Карадин
Категорија:Филмови со Дејвид Аркин
Категорија:Филмови со Барбара Баксли
Категорија:Филмови со Нед Бити
Категорија:Филмови со Карен Блек
Категорија:Филмови со Шели Дувал
Категорија:Филмови со Џералдин Чаплин
Категорија:Филмови со Рони Блејкли
Категорија:Филмови на Paramount Pictures
Категорија:Филмови со Мајкл Марфи
Лабораторија

мини|Лабораторијата  Дипломиран институт за биологија на рак на Медицинскиот универзитет во Кина
**Лабораторија** — место што овозможува контролирани услови за научни и технолошки истражувања, опити и мерења. Лабораториски услуги може да бидат понудени во многу ситуации: медицински испитувања, регионални и национални центри за стандардизација итн.

## Лабораторијата како мотив во уметноста и во популарната култура
* „Вселенска лабораторија“ (*Spacelab*) - песна на германската група „Крафтверк“ (*Kraftwerk*) од 1978 година.

## Наводи

Категорија:Лаборатории
Категорија:Опити
Универзитетска палата (Браунов универзитет)

**Универзитетската палата** (1770 година) е првиот и најстар објект на Брауновиот кампус во Провиденс, Род Ајленд, САД.

## Историјат
Изграден во 1770 година, овој објект првично бил познат како *Зданието на колеџот*. Зградата била изградена на парцела која припаѓала на основачот на Провиденс и предок на семејството Браун - Чед Браун (околу 1600-1650 година).

Објектот имал различни намени во текот на годините. Моментално во него е сместена канцеларијата на ректорот на Брауновиот универзитет. Таа се наоѓа на првиот спрат каде порано се наоѓала собирната соба на зградата. На горните спратови се наоѓаат други канцеларии од ректоратот и административни тела на универзитетот. Во 1962 година, објектот бил прогласен за Национален историски споменик како одличен примерок на академската архитектура од XVIII век и важно место во животот на педагогот Хорас Ман (1796 - 1859). Ман дипломирал на Брауновиот универзитет во 1819 година и предавал на истиот до 1821 година пред да ја започне својата кариера како реформатор на образованието.

## Наводи

Категорија:Згради
Категорија:Браунов универзитет
Категорија:Национални историски споменици (САД)
Цуг (кантон)

**Кантон Зуг** ( ,     , исто така  ;  ) е еден од 26-те кантони на Швајцарија. Сместен е во централна Швајцарија, а главен град е Цуг. Од 239 км2  кантонот е еден од најмалите швајцарските кантони во однос на областа. Не се дели на области, туку на единаесет општини.

## Историја
## Наводи

Категорија:Кантони во Швајцарија
Категорија:Цуг (кантон)
Категорија:Статии со микроформати hAudio
Категорија:Координати на Википодатоците
Знаме на Вознесение

**Знаме на Вознесение** — знаме на островот Вознесение, составна единица на британската прекуморска територија Света Елена, Вознесение и Тристан да Куња. Усвоено е на 11 мај 2013 г. и претстаува стандарден облик на знаме на британските владенија и некогашни колонии со британското знаме во кантонот и грбот на Вознесение во долниот десен агол.

## Историја на знамето

Пред неговото усвојување во 2013 г. островот Вознесение го користел знамето на Обединетото Кралство како свое службено обележје. На состанок на Советот на Вознесение на 3 март 2009 г. е изнесен предлогот да се осмисли посебно знаме за нивниот остров и поднесен до Министерството за надворешни и комонвелтски работи на Британија. Решено е да се распише јавен конкурс со предлози за изгледот. Поднесени се три предлози, и тоа во 2010, 2012 и 2013 г. Од нив, на крајот е избран последниот.

## Поврзано
* Грб на Вознесение

## Наводи

Категорија:Вознесение (остров)
Вознесение
Вознесение
Шафхаузен (кантон)

**Кантонот Шафхаузен**, исто така **кантон на Шафхаус** (  ) е најсеверниот кантон на Швајцарија. Главниот град на кантонот е Шафхаузен. Територијата на кантонот е поделена на три не-соседни сегменти, каде германската територија ја достигнува реката Рајна. Големиот централен дел, кој го вклучува и главниот град, од своја страна ја одвојува германската енклава на Бизинген на Горна Рајна од остатокот на Германија.

## Историја
## Наводи

Категорија:Кантони во Швајцарија
Категорија:Шафхаузен (кантон)
Категорија:Статии со микроформати hAudio
Категорија:Координати на Википодатоците
Химна на ВМРО

**Химна на ВМРО** — македонска патриотска песна посветена на Внатрешна македонска револуционерна организација (ВМРО). Напишана е од македонскиот композитор Иван Терзиев. 

Многу луѓе ја мешаат со политичката партија ВМРО-ДПМНЕ, па затоа е опеана во многу настани поврзани со партијата (најчесто победи на избори).

## Текст
Ури

**Кантонот Ури** () — еден од 26-те кантони на Швајцарија и основачки член на Швајцарската Конфедерација. Се наоѓа во Средишна Швајцарија. Територијата на кантонот ја опфаќа долината на Ројс помеѓу Сен Готар Преминот и Езерото Луцерн.

Службениот јазик на Ури е (швајцарската врста на стандардниот) германски, но главниот говорен дијалект е алеманскиот швајцарски германски наречен Урнер Германски (Urnerdeutsch).

Ури некогаш бил единствениот кантон каде што децата во училиште морале да учат италијански како свој прв странски јазик, но во учебната 2005/2006 година ова било сменето на англиски, како и во другите средишни и североисточни кантони. Населението е околу 35,000 од кои 3.046 (или 8,7%) се странци.

За легендарниот Вилијам Тел се вели дека потекувал од Ури. Историското обележје Ритли се наоѓа во кантонот Ури.

## Име
Името на долината за првпат се споменува во 8 или 9 век, во латинизиран облик на *Уронија*. Во средновековниот период, името не се однесувало на целата долина на Ројс, туку само на Алтдорф и околните населби и поседи Проширувањето на името на поголема територија е резултат на територијалното проширување на кантонот во 15 век. Сепак, употребата на *Ури* како што се однесува на Алтдорф останала актуелна. Од 13 век па наваму, германската форма на името е запишана како *Уре(н)*. Современата форма *Ури* датира од 16 век.

Името е изведено или од латинска *ора* „гребен, раб, маргина“ (слично како ретороманскиот *ур* ), или од пред-римски хидроним што го содржи пра-индоевропски корен *u̯er*  „вода“, во било кој случај продолжен со наставката во *-n-* . Двете етимологии би се однесувале на Ројс и/или на брегот на Езерото Луцерн. *-N-* наставката бил сведена на завршеток во *-n* во среден горно-германски, а завршното *-n* во германскиот топоним било изгубена само во почетокот на современиот германски (останато  видливо во демонимот *Urner).*

Постои долгогодишна народна етимологија која го поврзува името со *ур*, германското име на туросите. Оваа традиција може датира уште од средногерманскиот период, што се рефлектира во воведувањето на кантонскиот печат што покажува глава на бик во 13 век. Почнувајќи од 17 век, бикот на Ури (*Уристиер*) се поврзал со името на Тавриските во узучената шпекулација.

## Наводи

## Надворешни врски

* Службено мрежно место (на германски) 
* Официјална статистика

Категорија:Кантони во Швајцарија
Категорија:Ури
Категорија:Статии со микроформати hAudio
Категорија:Координати на Википодатоците
Категорија:Статии со текст на германски
Аргау

**Кантонот Аргау** (; понекогаш латинизиран како ) е еден од повеќето северни кантони на Швајцарија. Тој се наоѓа на долниот тек на реката Аре, поради која кантонот се нарекува *Ар-гау* (што значи "провинција Аре"). Таа е една од најгусто населените региони на Швајцарија.

## Историја

### Рана историја
Областа на Аргау и околните области биле контролирана од Хелветијците, Келтско племе, дури до 200 п.н.е., на крајот биле освоени од Римјаните, а потоа од 6 век, Франките. Римјаните изградиле голема населба наречена Виндониса, во близина на сегашната локација на Бруг.

### Средновековен Аргау
лево|мини| Арау
Реконструираното стар горногерманско име на Аргау е *Argowe* (Аргове)*,* прво недвосмислено потврдено (во правописот *Аргуе)* во 795 година. Терминот опишува територија само малку еквивалентна на онаа на современиот кантон, вклучувајќи го и регионот помеѓу Аре и Ројс, вклучувајќи ги Пилатус и Наф, т.е. вклучително и делови од современите кантони на Берн ( Долен Аргау, Ементал, делови од Бернските Гори (Bernese Oberland)), Золотурн, Базел-Ландшафт, Луцерн, Обвалден и Нидвалден, но не и деловите од современиот кантон источно од Ројс (Округот Баден), кои биле дел од Цирихгау.

Во рамките на Франкската империја (8 до 10 век), областа била спорен пограничен регион помеѓу војводствата Алеманија и Бургундија. Една семејна лоза од Ветерау (династијата Конрадинис) наизменично го држела грофовството Арагау од 750 до околу 1030 година, кога тие го загубиле (во меѓувреме и го зеле името фон Тегерфелден). Оваа поделба стана лошо дефинирана (и ретко населена) надворешна граница на раното Свето Римско Царство при нејзиното формирање во втората половина на 10 век. Повеќето од регионот бил под контрола на војводската куќа на Циринген и грофовско-сродните куќи на Хабсбурзите и Кибургзите до околу 1200.

Во втората половина на 13 век, територијата била поделена меѓу териториите барани од императорските градови Берн, Луцерн и Золотурн и швајцарскиот кантон Унтервалден. Преостанатиот дел, што во голема мера одговара на современиот кантон Аргау, останал под контрола на Хабсбурзите сè до „освојувањето на Аргау“ од Стариот Швајцарски Сојуз во 1415 година. Самиот Хабсбургов Замок, првичното место на Куќата на Хабсбурзите, бил заземен од Берн во април 1415 година. Хабсбурзите основале голем број манастири (со некои структури што уште траат, на пример, во Ветинген и во Мури), чие затворање од страна на владата во 1841 година придонесувало за појава на граѓанската војна во Швајцарија - „Сондербурската војна“ - во 1847 година.

## Поврзано
* ФК Арау

## Белешки

## Наводи
* Службено мрежно место (на германски) 
*           
* Официјална статистика 
*   

Категорија:Држави и територии настанати во 1803 година
Категорија:Кантони во Швајцарија
Категорија:Аргау
Категорија:Статии со микроформати hAudio
Категорија:Координати на Википодатоците
Фрибур (кантон)

**Кантон Фрибур/Фрајбург** (скратеница FR, , ) –  кантон во средишниот дел на Швајцарија. Главен град на кантонот и негова најголема населба е градот Фрибур/Фрајбург.

## Природни одлики
мини|290 п|д|Окрузи во кантонот Фрибур/Фрајбург
На север кантонот Фрибур/Фрајбург со свои енклави излегува на Нешателско Езеро. Северниот дел е брановиден и понизок, па е понаселен и стопански поразвиен. Посебно е важна долината на реката Сарин, каде е најголема концентрацијата на население и стопанство. Јужниот и средишниот дел на кантонот им припаѓа на Бернските Алпи. Највисокиот врв е на надморска висина од 2.389 метри. Површината на кантонот е 1.671,42 км2.

## Окрузи
# **[[Округ Броје|Броје]]** - седиште Еставаје ле Лак,
# **[[Округ Вевејсе|Вевејсе]]** - седиште Шате-Сен-Дени,
# **[[Округ Глане|Глане]]** - седиште Ромон,
# **[[Округ Гријер|Гријер]]** - седиште Буле,
# **[[Округ Зе|Зе]]** - седиште Муртен/Морат,
# **[[Округ Сарин|Сарин]]** - седиште Фрибур/Фрајбург,
# **[[Округ Сензе|Сензе]]** - седиште Таферс.

## Население и населби
Кантонот Фрибур/Фрајбург во 2018 година имал 318.714 жители.

Кантонот Фрибур/Фрајбург е двојазичен. Се зборуваат француски (63,2%) и германски јазик (29,2%), или попрецизно дијалекти на овие јазици. Францускиот преовладува на југ и запад, додека германскиот на север и исток на кантонот. Градовите Фрибур/Фрајбург и Муртен/Морат се двојазични.

Поголемиот дел од населението се католици (73%) со значајно протестантско малцинство.

**Најголеми градови** се:
* Фрибур/Фрајбург, 34.000 жители - главен град на кантонот
* Буле, 17.000 жители. 
* Вилар сир Глан, 11.000 жители.

## Стопанство
Главни стопански активности се: земјоделство (сирење, тутун, овошје), производство на хидроелектрична енергија и ситни индустриски претпријатија. Од кантонот Фрибур потекнува сирењето гријер.

## Галерија

Слика:Panorama Fribourg 107.JPG|Главниот град Фрибур/Фрајбург 
Слика:Freiburger Voralpen - Dent de Brenleire (rechts vorne) Vanil Noir (hinten).jpg|т.н. Фрајбуршки Алпи
Слика:Cantonfribourg03.JPG|Предел во северниот дел на кантонот
Слика:Murten01.jpg|Довојазичното гратче Муртен/Морат


## Наводи

## Надворешни врски

* www.fr.ch Официјална страница на кантонот Фрибур/Фрајбург

Фрибур
Прашума Јањ

мини|Прашума Јањ.
мини|Прашума Јањ - природен резерват.
**Прашума Јањ** е заштитен строг резерват на природата во Република Српска. Зафаќа површина од 295 хектари и се простира на територијата на општина Шипово. Според класификацијата на Меѓународниот сојуз за заштита на природата, Прашумата Јањ е заштитена со највисока категорија на заштита Ia.

Прашумското јадро од 58 хектари од 1960-те години е заштитено од секаква експлоатација. Поголемиот дел од флората на прашумата Јањ ја сочинуваат стебла на бука и елка како и јавор, брест, јасен и смрека.

## Литература
* 
* 

## Наводи

## Надворешни  врски
* Републички завод за заштиту културно-историјског и природног насљеђа: Регистар заштићених природних добара

Категорија:Географија на Република Српска
Категорија:Прашуми
Категорија:Природни резервати
Женева (кантон)

**Кантон Женева** (скратеница GE, ) –  кантон на крајниот југозапад на Швајцарија. Главен град на кантонот е Женева.

## Природни одлики
Кантонот Женева се наоѓа на западниот брег на Женевското Езеро, на местото каде од него истекува Рона. Го опфаќа градот Женева и нејзината близина. Од готово сите страни е опкружен со територија на Франција. Од швајцарските кантони, има само кратка граница со кантонот Во. Највисокиот врв е на надморска висина од 516 метри. Површината на кантонот е 282 км2.

## Историја
мини|290 п|д|Поделба на кантонот на општини
Кантонот Женева е еден од кантоните кои најдоцна ѝ се придружиле на Швајцарија. Тоа се случило во 1815 година, после Виенскиот конгрес. Како и некои други кантони, и кантонот Женева себеси се смета за засебна република.

## Население религија и населени места
Кантон Женева во 2018 година има 499.480 жители.

Во кантонот Женева се зборува француски јазик. Кантон е како колепка на калвинизмот и официјално е  протестантски, иако денес во него живеат повеќе римокатолици. Женева е космополитски град и седиште на многу меѓународни установи. Странците сочинуваат 37,42% од населението.

Единствен „прав“ град е Женева, додека сите останати населби се нејзини предградија. Од нив најголеми населби се Верние, Ланси и Мерен.

## Стопанство
Стопанството се заснова на трговија и финансиски услуги.

## Галерија слика

Слика:Geneva SPOT 1124.jpg|Сателитска снимка на кантонот
Слика:Geneva Lac Leman.jpg|Женевско Езеро
Слика:Genf Altstadt See.JPG|Градот Женева
Слика:Tramway de Genève.jpg|Јавен превоз во кантонот


## Наводи

## Надворешни врски

* www.ge.ch


Категорија:Кантони во Швајцарија
Категорија:Држави и територии настанати во 1815 година
Обвалден

**Кантон** **Обвалден**, исто така **Кантон Обвалд** () — кантон во Швајцарија. Сместен е во средината на Швајцарија. Главен град е Зарнен. Кантонот го содржи географското средиште на Швајцарија

## Историја
Овалден е една од двете долини, заедно со Нидвалден, кои го сочинуваат Унтервалден. Во текот на својата историја, политичката состојба и точната количина на независност се разликувале многу. Помеѓу 1291 и 1309 година, Унтервалден се придружил на новосоздадената Швајцарска Конфедерација. За тоа време, Оввалден бил познат како *Unterwalden ob dem Kernwald,* а Нидвалден бил *Unterwalden nit dem Kernwald*. Гласовите на Унтервелден во Таготстунг“ биле поделени меѓу двете долини. Помеѓу 1798 и 1803 година станал Округ Зарнен во кантонот Валдштатен . Од 1803 до 1999 година тој бил полукантон Обвалден. Во 1999 година, новиот Федерален устав ја елиминирал полукантонската ознака и го направил Обвалден да стане целосен кантон, иако тие сепак ја делеле застапеноста во Советот на државите и имале само половина глас. Поради сложената историја на Обвалден, има одредено преклопување меѓу историите на Обавалден, Нидвалден и Унтервалден.

## Географија
лево|мини| Планината Ледник Титлис
Највисока точка: Титлис ( Урнерски Алпи), 3238 м.

Езера во кантонот вклучуваат: делови од Езерото Луцерн (Виевалдштатерзее), Езерото Зарнен (Зарнензее), Езерото Лунгерн (Лунгернзее), Вихелзее, Танензее и Мелхзее.

Вкупната површина на кантонот е 490,5 квадратни километри. , 197,3 км2 или околу 40,2% од кантонот е шумска површина. 185,8 км2, или околу 37,9% се користи за земјоделство. Од остатокот од областа, 15,8 км2 или 3,2% е развиен (структури и патишта) и 91,6 км2 или 18,7% е класифициран како непродуктивен (реки, планини или ледници).

## Политика
Во рамките на Швајцарскиот Сојуз Овалден е половина кантон. Ова му дава на Овалден сите права и должности на целосните кантони, со исклучок на тоа дека кантонот може да испрати само еден заменик во Советот на државите. Малата големина на кантонот овозможува мала влада со само пет члена.

### Федерални избори
На федералните избори во 2011 најпопуларна била Христијанската социјална партија на Овалден која добила 56,9% од гласовите. Другата партија на изборите беше Швајцарската народна партија (СВП) со 43,1%. Христијанската партија скокнала од тоа да нема кандидат или гласови во 2007 година, на мнозинство во 2011 година.

## Култура
Традиционалната култура во Одвалден сочувувана од многу мештански организации. Има традиционална музика, карневал, танци, костуми, театри и фестивали. Исто така, има голем број на современи уметници, меѓу кои и Јозеф Гарови (композитор), Каспер Дителм (композитор), Јулијан Дилиер (поет), Франц Бухер (сликар), Курт Зигрист (вајар) и Алоис Спихтиг (вајар).

## Позначајни луѓе

* Доротеја Вис (* околу 1430/32, † по 1487 година) се оженила со Никлаус фон Флие, светецот-заштитник на Швајцарија.

## Белешки и наводи

## Надворешни врски

* Службено мрежно место  
* Obwalden.net  
* Официјална статистика 

Категорија:Кантони во Швајцарија
Категорија:Обвалден
Категорија:Статии со микроформати hAudio
Категорија:Координати на Википодатоците
Нидвалден

**Кантонот Нидвалден**, исто така **Кантон Нидвалд** () е кантон на Швајцарија. Сместено е во средиштето на Швајцарија. Населението е 40.278 (во 2007 година) од кои 4.046 (или 10%) се странци. Главниот град е Штанс.

## Географија
мини|Баналпзее
Нидвалден се наоѓа во средината на Швајцарија. На север се граничи со Езерото Луцерн (*Вирвалдштатерзее*), на сите други насоки со планинскиот венец (Урнерските Алпи). Областа на кантонот е 276,1 км2 од кои околу 40% е населено или користено за земјоделство. Шумите зафаќаат околу една третина од кантонот, а околу една четвртина се сметаат за непродуктивни (планини или ледници).

## Општини
Постојат единаесет општини: Бекенрид, Буохс, Даленвил, Еметен, Енетбирген, Енетмоос, Хергисвил, Обердорф, Штанс, Штанштад и Волфеншисен. Главниот град е Штанс.

## Економија
До 20 век, во Нидвалден преовладувало земјоделството. Говедата и сирењето се извезувале главно во северна Италија. Околу 1500 година, многу луѓе во Нидвалден работеле како платеници-војници.

Од средината на 19 век, наваму, трговијата, индустријата и туризмот добиле интензитет. Како и да е, до средината на 20 век земјоделството доминирало во кантонот. Денес голем број мали и средни бизниси доминираат во економијата. Најголем работодавец е конструкторот на авиони „Пилатус“. Малите и средни бизниси работат во широк спектар на области. Многумина се специјализирани во машинска конструкција, медицинска опрема, меѓународна трговија, оптика и електроника.

Традиционалните области како што се шумарството и земјоделството сè уште се од важност. Земјоделството е специјализирано за сточарство и млечни производи. Фармите сè уште ги водат поединечни семејства.

Во последниве години, Нидвалден станува сè повеќе вообичаено место за живеење и работа. Ова е предизвикано од нејзините ниски даноци, неговата средишна локација помеѓу Цирих и Милано, и неговата природна околина. 
&#x5B; **&#x5B; *[[Википедија:Без свои истражувања|<span title="The material near this tag possibly contains original research. (April 2019)">оригинално истражување?</span>]]*

### Туризам
мини|Врвот на Штансерхорн кој ги покажува ресторанот и жичарницата
Поради својата планинска географија, туризмот е важен во Нидвалден. Езерото и планините привлекуваат многу туристи, и во текот на зимата и во текот на летото. Најголемите одморалишта вклучуваат Клевеналп, Штансерхорн (планина), регионот околу Баналп и Биргеншток .

## Култура
Традиционалната култура во Нидвалден била сочувана од многу мештански организации. Има традиционална музика, јодлање, танци, театри и фестивали. Исто така, има голем број на современи културни настани, како концерти и галерии.

## Белешки и наводи

## Надворешни врски

* Службено мрежно место (на германски)
* Официјална статистика 
* Туризам Нидвалден 

Категорија:Населени места основани во 1 милениум п.н.е.
Категорија:Нидвалден
Категорија:Кантони во Швајцарија
Категорија:Статии со микроформати hAudio
Категорија:Координати на Википодатоците
Пештера Снежанка

thumb|
**Пештера Снежанка** се наоѓа на Родопските Планини во Бугарија. Оддалечена пет километри од градот Пештера.

## Назив

Името го добила поради снежно белите пештерски форми во двораните. Целата дворана потсетува на бајка за Снежана и седумте џуџиња до најситните детали па уште се нарекува и *„Волшебна дворана”* .

## Особености

Таа е најмала пештера на територија на Бугарија. Долга е само 145 метри. Постојана годишна температура во пештерата е 9 степени.

Низ пештерата течат пет подземни езера.

## Внатрешност

Богата е со пештерски украси. Обилува со сталагмити, сталактитии драперии. Должина на најголемиот сталактит изнесува 1,27 метри.

Се состои од повеќе дворани: Дворана брада, Голема дворана, Концертен хол и Волшебна дворана.
* **Волшебна дворана** името го добила поради сталактитите кои при секој допир произведуваат поинаков звук. Прекриена е со снежно бели кристали. 
* **Дворана брада** се наоѓа веднаш по поминување низ Волшебната дворана. Од таванот се спушта силно корење пд буки стари преку стотина години. Корењто ѕирка низ мермерните карпи на пештерата и подсетуваат на „темно костенлива брада”.
 
Во средиштето на пештерата се наоѓаат тркалезни огништа кои потекнуваат од рано железно време. Околу огништата се пронајдени предмети за домаќинство и животински коски.

## Историја

Создадена е пред повеќе од три милиони години. Ја формирала Новомахленска река.

Пештерата ја откриле три спелеолога на 3 јануари 1961 година.

Постојат галерии кои сеште не се доволно истражени.

## Туристичко значење

Пристапот  до пештерата е уреден, а самата пештера е добро осветлена.

Клаасифицирана е на список на 100 Национални туристички објекти.

Snejanka Cave.JPG
Snejanka-cave-udder.jpg
Snezhanka Cave 2012 07.JPG
Snezhanka Cave 2012 17.JPG
File:Snezhanka Cave 060.jpg
File:Snezhanka Cave 019.jpg
File:Snezhanka Cave 024.jpg
File:Snezhanka Cave 025.jpg
File:Snezhanka Cave 030.jpg
File:Snezhanka Cave 040.jpg
File:Snezhanka Cave 034.jpg
File:Snezhanka Cave 035.jpg
File:Snezhanka Cave 047.jpg
File:Snezhanka Cave 051.jpg
File:Snezhanka Cave 068.jpg
File:Snezhanka Cave 070.jpg
File:Snezhanka Cave 077.jpg
File:Snezhanka Cave 078.jpg


## Навоси

Категорија:Пештери
Категорија:Бугарија
Категорија:Туризам
Хелдбург

**Хелдбург** () — мал град во округот Хилдбургхаузен, во сојузната покраина Тирингија, Германија. Градот бил создаден на 1 јануари 2019 година со спојување на поранешните општини Бад Колберг-Хелдбург, Гомпертсхаузен и Хелинген. Се наоѓа 16 километри јужно од окружниот град Хилдбургхаузен и 18 километри западно од градот Кобург.

Градот претставува административно седиште на општинската заедница Хелдбургер Унтерланд.

## Географија
### Местоположба

Хелдбург се наоѓа на реката Крек, притока на Родах, околу 20 километри оддалечен од Хилдбургхаузен (Тирингија) на север, Кобург (Горна Франконија) на исток и Бад Кенигсхофен (Долна Франконија) на запад. Поголеми градови во близина, по Кобург, се Бамберг, 45&nbsp;км на југ и Швајнфурт 45&nbsp;км на југозапад.

### Градски единици

Градот Хелдбург е составен од следниве места:

* Албингсхаузен
* Бад Колберг
* Ајнед
* Гелерсхаузен
* Гомпертсхаузен
* Хелдбург
* Хелинген
* Холцхаузен
* Кеслиц
* Линденау
* Попенхаузен
* Рит
* Фелкерсхаузен
* Фолкмансхаузен

### Соседни општини

Соседни општини се следниве (од север надесно): Вестхаузен, Штрауфхајн, Бад Родах, Умерштат, Зеслах, Маролдсвајсах, Швајкерсхаузен, Зулцдорф на Ледерхеке, Трапштат и Шлехтсарт.

## Историја

Хелдбург бил првпат споменат во 837 година. Се наоѓа на подножјето на истоимената тврдина. Во 1993 година станал дел од општината Бад Колберг-Хелдбург.

## Политика
### Градски совет

На локалните избори на 26 мај 2019 година со излезност од 71% бил избран Градскиот совет на новиот град со следниве резултати:

### Градоначалник

На локалните избори на 26 мај 2019 година бил избран Кристофер Отер (CDU).

## Галерија


Податотека:Veste Heldburg, von Südwesten-002.jpg|Тврдината Хелдбург
Податотека:Heldburg, Schuhmarkt, Unteres Tor 20161030-001.jpg|Долната порта
Податотека:Heldburg-Stadtkirche01.jpg|Градската црква
Податотека:Heldburg-Happachsches-Haus.jpg|Хапахшес Хаус


## Наводи

## Надворешни врски

* Официјална страница 

Категорија:Хилдбургхаузен (округ)
Не постои бизнис како шоу бизнисот

**Не постои бизнис како шоу бизнисот** (англиски: *There's No Business Like Show Business*) - американски филм од 1954 година, во режија на Волтер Ланг (Walter Lang) по сценариото на Фиби Ефрон (Phoebe Ephron) и Хенри Ефрон (Henry Ephron). Главните улоги ги играат: Етел Мерман (Ethel Merman), Доналд О'Конор (Donald O'Connor), Мерилин Монро (Marilyn Monroe), Ден Дејли (Dan Dailey), Мици Гејнор (Mitzi Gaynor) и Џони Реј (Johnnie Ray). Филмот бил номиниран за наградата „Оскар“ во три категории.

## Синопсис
Моли (ја игра Мерман) и Тери Донахју (го игра Дејли), заедно со нивните три деца, настапуваат во музичко шоу. Кога синот Тим (го игра О'Конор) ќе ја запознае гардероберката Вики (ја игра Монро), семејната претстава почнува да се распаѓа...

## Наводи

Категорија:Американски филмови
Категорија:Филмови на англиски јазик
Категорија:Музички филмови
Категорија:Филмски комедии
Категорија:Филмови од 1954 година
Категорија:Филмови на Волтер Ланг
Категорија:Филмови со Мерилин Монро
Категорија:Филмови со Доналд О'Конор
Категорија:Филмови со Етел Мерман
Категорија:Филмови со Ден Дејли
Категорија:Филмови со Мици Гејнор
Категорија:Филмови со Џони Реј
Категорија:Филмови на 20th Century Fox
Категорија:Филмови чие дејствие се одвива во САД
Нијагара (филм од 1953)

alt=Поли (ја игра Питерс) и Реј Катлер (го игра Шоволтер)|мини|Поли (ја игра Питерс) и Реј Катлер (го игра Шоволтер)
**„Нијагара“** (англиски: *Niagara*) — американски филм од 1953 година, во режија на Хенри Хатавеј, по сценариото на Чарлс Брекет (Charles Brackett), Волтер Рејш (Walter Reisch) и Ричард Л. Брин (Richard L. Breen). Главните улоги ги играат: Џозеф Котен (Joseph Cotten), Џин Питерс (Jean Peters), Мерилин Монро (Marilyn Monroe), Макс Шоволтер (Max Showalter), Денис О'Ди (Denis O'Dea), Ричард Алан (Richard Allan) и Дон Вилсон (Don Wilson). Филмот бил номиниран за наградата „Оскар“ во три категории. 

## Синопсис
Поли (ја игра Питерс) и Реј Катлер (го игра Шоволтер) одат на меден месец на Нијагарините Водопади. Таму ги запознаваат Роуз (ја игра Монро) и Џорџ Лумис (го игра Котен). Џорџ е љубоморен на Роуз, а таа пак има љубовник и со него се договара да го убијат Џорџ. Набргу, таа го пријавува во полицијата исчезнувањето на Џорџ, а кога треба да го потврди идентитетот на жртвата, таа со ужас констатира дека убиениот е нејзиниот љубовник. Роуз ја губи свеста по што е хоспитализирана. Во меѓувреме, Поли и Реј се сместуваат во куќичката која претходно била изнајмена од Џорџ и Роуз. Кога Џорџ влегува во куќарката, Поли сфаќа дека тој е жив, но Реј не ѝ верува. Набргу, Џорџ ја пресретнува Поли при разгледот на водопадите и ѝ објаснува дека убиството го извршил во самоодбрана. Роуз бега од болницата и се обидува да замине во Чикаго, но не може да ја оствари намерата заради полициската блокада. Тогаш, Џорџ ја убива и неа во автобуската станица. Во обидот да побегне на американската страна од заливот, тој грабнува еден мал брод во кој се наоѓа Поли. Меѓутоа, бродот нема гориво, па струјата почнува да го носи кон водопадот. Џорџ намерно го потопува бродот, ја спасува Поли, а бродот во кој се наоѓа тој паѓа низ водопадот. На крајот, полицијата ја извлекува Поли.

## Наводи

Категорија:Американски филмови
Категорија:Филмови на англиски јазик
Категорија:Филм ноар
Категорија:Трилери
Категорија:Филмови на 20th Century Fox
Категорија:Филмови од 1953 година
Категорија:Филмови на Хенри Хатавеј
Категорија:Филмови со Мерилин Монро
Категорија:Филмови со Џозеф Котен
Категорија:Филмови со Џин Питерс
Категорија:Филмови со Макс Шоволтер
Категорија:Филмови со Денис О'Ди
Категорија:Филмови со Ричард Алан
Категорија:Филмови со Дон Вилсон
Категорија:Филмови чие дејствие се одвива во Канада
Ректорат

**Ректорат** е главното извршно тело на универзитетот. Типично ректоратот е сочинет од ректор, неколку проректори со одговорност за специфични области и административни работници кои ја поддржуваат работата на ректорот и проректорите. Ректоратот, меѓу другото, е одговорен за набљудување и вршење на универзитетските активности кои не се поврзани со акадмската дејност. Типично, ректорот и проректорите се од професоријатот, но имаат намалени наставна и истражувачка одговорност.

Категорија:Универзитет
Павлова Пештера

Павлова Пештера|мини
**Павлова Пештера** (Петропавлова Пештера) се налаоѓа во Петрово Поле во близина на Требиње. Во оваа пештера според  преданието доаѓал свети апостол Павле, па од тука и името. Според преданието тој криејќи се од римските власти во оваа пештера го покрстувал народот. Традиционално секоја година во пештерата, на Петровден, се собираат голем број на верници во присуство на свештеници кои ја извршуваат службата. Пештерата има камен олтарски дел и икона од свети апостол Павле.

Самата пештера се состои од неколку сали богато украсени со сталактити и сталагмити. Во внатрешноста на пештерата се наоѓа и мало езеро за кое постои верување дека девојки кои ќе се измијат со неговата вода на Петровден ќе бидат убави и привлечни, а се верува дека помага и на жени који немаат пород. Оваа пештера е под заштита на Завод за заштита на културно-историско и природно наследство на Република Српска и спаѓа во природно добро од III категорија.

## Петропавлов манастир

Петропавлов манастир се наоѓа во непосредна близина на Павловата Пештера.

## Поврзано
* Петропавлов манастир
* Пештери во Република Српска
* Завод за заштита на културно историско и природно наследство на Република Српска

## Надворешни врски
* Завод за заштиту културно историјског и природног насљеђа Републике Српске: Павлова пећина
* Завод за заштиту културно историјског и природног насљеђа Републике Српске: Заштита спелеолошких објеката Републике Српске

Категорија:Требиње
Категорија:Пештери во Република Српска
Категорија:Природни добра на Република Српска
Требињска Шума

[thumb|[Попово Поле]]
**Требињска Шума** е каменит простор кој се простира од Требиње до Пољице Попово. Површината на просторот изнесува 115 км2, должината 23&nbsp;км и широчината 4–8&nbsp;км. Делот кој се простира од Дражин Дол до Хума се нарекува Шума, а низводно до Пољице Попово - Гора. Требињската Шума е карстна површина, со голем број на затворени депресии и провалии. Во поранешните години Требињската Шума важела за простор на големо богатство. 
Од 2008 година, Требињската Шума станува потенцијален предлог на Просторниот план на РС за заштитено подрачје поради своето богатство од животински и растителен свет и зачувана архитектура на куќите, но поради одредени проблеми тоа сè уште не е успешно изведено.
 
## Поврзано
* Попово Поле
* Херцеговина
* Требиње

## Наводи

## Литература
* Енциклопедија Југославије (1965), књига 6, ЈЛЗ, Загреб; стр. 564

Категорија:Херцеговина
Категорија:Природни добра на Република Српска
Категорија:Требиње
Оса-Сесурас

**Оса-Сесурас** (галисиски и ) — општина во покраината А Коруња од автономната заедница Галисија, северозападна Шпанија. Се наоѓа во округот Бетансос.

Создадена е на 6 јуни 2013 г. со спојување на општините Сесурас и Оса дос Риос.

## Парохии
Општината е поделена на повеќе парохии:

## Поврзано
* Бетансос (округ)

## Наводи

## Надворешни врски

* Портал на Оса-Сесурас 

Категорија:Општини во А Коруња
Категорија:Држави и територии настанати во 2013 година
А Коруња (покраина)

** А Коруња** () или **Ла Коруња** () — најсеверозападна покраина на Шпанија и една од четирите кои ја сочинуваат автономната заедница Галисија. Опкружена е од Атлантскиот Океан на запад и север, покраината Понтеведра на југ и покраината Луго на исток.

## Историја
Историјата на покраината започнува некаде на крајот од средниот век, за време на владеењето на католичките кралеви. Во тоа време покраината била значително помала од денес, а денешните граници ги добила дури со територијалното преуредување на Шпанија во 1833 г. кога сета покраина Бетансос и половината од Мондоњедо биле споени во една, со главен град А Коруња.

Оттогаш А Коруња е покраина со најголемо население и најголд брег во Галисија. Сè до втората половина на XX век, покраината била духовно и културно средиште на сиот регион. Универзитетот на Сантјаго де Компостела бил единствениот во северозападна Шпанија сè до смртта на Франциско Франко.

## Главни знаменитости
Од исклучително значење е катедралата „Сантјаго де Компостела“ како крајно одредиште на познатиот Пат за Сантјаго — важен историски пат за поклонение на Апостол Јаков уште од средновековието. Тука и денес доаѓаат голем број поклоници од најразлични делови од светот.

## Паркови
* Национален парк Атлантски острови на Галисија — единствениот национален парк во Галисија. Зафаќа делови од покраините А Коруња и Понтеведра.
* Еумски шуми — се протега во окрузите Еуме и Ферол.
* Природен парк Дини на Корубедо (*Parque Natural das Dunas de Corrubedo e lagoas de Carregal e Vixán*) — плажен парк на самиот крај на полуостровот Барбанса.

## Сообраќај
### Воздушен сообраќај
* Аеродром Сантјаго де Компостела
* Аеродром А Коруња - Алведро
* Хелидром Грања (Феролтера)
* Хелидром Нарон (Феролтера)

### Железнички сообраќај
* Државна железничка мрежа на Шпанија (RENFE) — ги поврзува сите поважни градови: Ферол, Бетансос, А Коруња и Сантјаго де Компостела
* Шпански теснолинејки (FEVE) — го поврзува Ферол со разни населени места во Ортегал. Оди и до Ирун во Баскија.
* Шпанска големобрзинска железничка мрежа (AVE) — ги поврзува поважените градови на покраината со Лисабон и Мадрид.

## Стопанство

### Пристаништа
250px|мини|десно|Пристаништето во А Коруња
* А Коруња — главно стопанско пристаниште
* Малпика — рибарско пристаниште
* Камарињас — рибарско пристаниште
* Фистера — рибарско пристаниште
* Ферол — важно стопанско и воено пристаниште
* Карињо — рибарско пристаниште
* Еспасанте — рибарско пристаниште
* Седејра — рибарско пристаниште

## Поврзано
* Список на општини во А Коруња

## Наводи

## Надворешни врски

* Собрание на А Коруња 


Категорија:Покраини во Галисија
Станислав Микулски

**Станислав Микулски** (1 мај 1929 година - 27 ноември 2014 година  ) бил полски актер во театар, на телевизија  и филмски актер и водител на *Кочо Фортуни* (полската верзија на Тркало на среќата).

Микулски ја стекнал славата за својата главна улога во телевизиската серија *Влогови поголеми од животот*. Како резултат на тоа што бил типичен како Ханс Колс, тој се насочил кон театарската работа. Во 1983 година бил член на жирито на 13-тиот меѓународен филмски фестивал во Москва . 
мини|Гробот на Станислав Микулски

## Избрана филмографија

* Часови надеж (1955)
* Канал (1956)
* Ева сака да спие (1957)
* Двајца господа Н (1961)
* Последниот курс (1963)
* Избањат во оган (1963)
* Назад на Земјата (1966)
* Поголем од животот во прашање (1967-1968)
* Последниот сведок (1969)
* Играчка автомобил и темплари (1971)
* Волшебниот двор (1974)
* Тајната на енигмата (1979)
* Мечето (1980)

## Наводи

## Надворешни врски

*     
*    
* Станислав Микулски  на www.culture.pl (на полски)

Категорија:Починати во 2014 година
Категорија:Родени во 1929 година
Категорија:Носители на Орденот на пријателството меѓу народите
Хелдбург (појаснување)

**Хелдбург** може да се однесува на следново

* Хелдбург — град во сојузната покраина Тирингија, Германија
* Тврдина Хелдбург — тврдина кај Хелдбург, денес претворен во музеј
* Хелдбургер Ланд — историско-географска област
* Хелдбургер Унтерланд — општинска заедница во Тирингија, Германија